Publication: Magyar Közlöny
Issue: MK-2009-127 (Year: 2009, Number: 127)
Era: 2004-2010
Section: a pénzügyminiszter ágazatába tartozó szakképesítések szakmai követelményeirõl szóló 2/1995. (II. 22.) PM rendelet –
Paragraph Index: 1808

(11) Az engedélyezés szempontjából mérlegképes könyvelõi képesítéssel egyenértékû szakképesítéssel rendelkezik az, akinek külföldön szakirányú felsõoktatási intézményben szerzett oklevelét az eljáró hatóság a 2. számú mellékletben meghatározott szakok valamelyikén kiállított, közgazdász végzettséget tanúsító dokumentumként az elismerésre vonatkozó jogszabályok alapján 1995. május 1-je után elismerte, és aki rendelkezik a magyarországi tevékenység gyakorlásához szükséges, a mérlegképes könyvelõi képesítésre vonatkozó külön jogszabályban meghatározott ismeretekkel és nyelvtudással, továbbá rendelkezik Magyarországon szerzett hároméves számviteli, pénzügyi, ellenõrzési gyakorlattal. Külön tör vény szerint a szabad mozgás és tartózkodás jogával rendelkezõ személy esetében a szakmai gyakorlatot elfogadottnak kell tekinteni, amennyiben a kérelmezõ ezt már teljesítette az Európai Unió tagállamában, az Európai Gazdasági Térségrõl szóló megállapodásban részes más államban, illetve olyan államban, amelynek állampolgára az Európai Közösség és tagállamai, valamint az Európai Gazdasági Térségrõl szóló megállapodásban nem részes állam között létrejött nemzetközi szerzõdés alapján a letelepedés és a szolgáltatásnyújtás joga tekintetében az Európai Gazdasági Térségrõl szóló megállapodásban részes állam állampolgárával azonos jogállást élvez.

Source: https://magyarkozlony.hu/hivatalos-lapok/f134bbb4b694602613bbe10943b942814a75c977/dokumentumok/48cebc7138da23e777a5645c10de7309f6295e68/letoltes